
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 38 

18 Ιανουάριου 2016 


ΑΠΟΦΑΣΕΙ Σ 

Αριθ. ΔΔΑΔ Γ 1005972 ΕΞ 2016 

Καθορισμός της διαδικασίας επιλογής Προϊσταμένων 
συγκεκριμένων οργανικών μονάδων επιπέδου Διεύ¬ 
θυνσης, Υποδ/νσης και Τμήματος των υπηρεσιών της 
Γ ενικής Γ ραμματείας Δημοσίων Εσόδων του Υπουρ¬ 
γείου Οικονομικών. 

Ο ΑΝΑΠΛΗΡΩΤΗΣ ΓΕΝΙΚΟΣ ΓΡΑΜΜΑΤΕΑΣ 
ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της υποπαραγράψου Ε.2 της παραγράφου Ε' του 
άρθρου πρώτου του Ν. 4093/2012 «Εγκριση Μεσοπρό¬ 
θεσμου Πλαισίου Δημοσιονομικής Στρατηγικής 2013 - 
2016. Επείγοντα μέτρα εφαρμογής του Ν. 4046/2012 και 
του Μεσοπρόθεσμου Πλαισίου Δημοσιονομικής Πολιτι¬ 
κής 2013-2016» (Α' 222) και ειδικότερα του στοιχείου (2) 
της υποπερίπτωσης α’ της περίπτωσης 4, όπως ανα- 
ριθμήθηκε με την υποπαράγραφο Β.1. της παραγρά¬ 
φου Β' του άρθρου πρώτου του Ν. 4152/2013 «Επείγο¬ 
ντα μέτρα εφαρμογής των Ν. 4046/2012, 4093/2012 και 
4127/2013» (Α' 107), τροποποιήθηκε και ισχύει, 
β) της παραγράφου 21 του άρθρου 55 του Ν. 4002/2011 
«Τροποποίηση της συνταξιοδοτικής νομοθεσίας του 
δημοσίου- Ρυθμίσεις για την ανάπτυξη και τη δημοσιο¬ 
νομική εξυγίανση - Θέματα αρμοδιότητας Υπουργείων 
Οικονομικών, Πολιτισμού και Τουρισμού και Εργασίας 
και Κοινωνικής Ασφάλισης» (Α' 180), όπως τροποποιή¬ 
θηκε με τις διατάξεις της περίπτωσης 2 της υποπαρα- 
γράφου Ε.1 της παραγράφου Ε' του άρθρου πρώτου 
του Ν. 4093/2012 και της παραγράφου 1 του άρθρου 35 
του Ν. 4141/2013 (Α’81) «Επενδυτικά εργαλεία ανάπτυξης, 
παροχή πιστώσεων και άλλες διατάξεις» και ισχύει, 
γ) του άρθρου 84 του Ν. 3528/2007 (Α' 26) «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.», όπως αντικατα- 
στάθηκε και ισχύει με τις διατάξεις του άρθρου 1 του 
Ν. 4275/2014 (Α' 149) και τις διατάξεις του άρθρου 54 
του Ν. 4277/2014 (Α' 156), 

δ) του άρθρου 54 του Ν. 4178/2013 «Αντιμετώπιση της 
Αυθαίρετης Δόμησης - Περιβαλλοντικό ισοζύγιο και άλ¬ 


λες διατάξεις» (Α' 174) και ειδικότερα της υποπαραγρά- 
φου δ'της παραγράφου 6 αυτού, όπως αντικαταστάθηκε 
με τις διατάξεις του άρθρου 27 του Ν. 4210/2013 (Α' 254), 

ε) του Π.δ 111/2014 (ΦΕΚ Α' 178) «Οργανισμός του 
Υπουργείου Οικονομικών», 

στ) των άρθρων 13 έως 15 του Ν.2690/1999 (Α' 45) 
«Κύρωση του Κώδικα Διοικητικής Διαδικασίας και άλλες 
διατάξεις», 

ζ) της αριθ. Δ6Α 1058824 ΕΞ 2014/08-04-2014 (Β' 865, 
1079 και 1846) απόφασης του Γ ενικού Γ ραμματέα Δημο¬ 
σίων Εσόδων του Υπουργείου Οικονομικών «Ανακαθο¬ 
ρισμός της εσωτερικής διάρθρωσης και των αρμοδιο¬ 
τήτων οργανικών μονάδων της Γ ενικής Γ ραμματείας 
Δημοσίων Εσόδων του Υπουργείου Οικονομικών και 
μετονομασία ορισμένων από αυτές», όπως τροποποι¬ 
ήθηκε και ισχύει και του Π.δ. 111/2014 «Οργανισμός του 
Υπουργείου Οικονομικών» (Α' 178), 

η) του άρθρου 90 του κώδικα νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του Π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα». 

2. Την αριθ. Δ6Α 1015213ΕΞ2013/28.01.2013 απόφαση του 
Υπουργού Οικονομικών και του Υφυπουργού Οικονομι¬ 
κών «Μεταβίβαση αρμοδιοτήτων στον Γ ενικό Γ ραμματέα 
της Γ ενικής Γ ραμματείας Δημοσίων Εσόδων του Υπουρ¬ 
γείου Οικονομικών» (Β' 130 και 372), όπως τροποποιή¬ 
θηκε, συμπληρώθηκε και ισχύει. 

3. Την αριθ. ΑΝ. ΥΠ.ΟΙΚ. 0003412 ΕΞ 2015/22-10-2015 
απόφαση του Αναπληρωτή Υπουργού Οικονομικών, 
«Ορισμός Αναπληρωτή Γενικού Γραμματέα Δημοσίων 
Εσόδων (ΦΕΚ 2294/Β'/22-10-2015)». 

5. Το γεγονός της ανάγκης άμεσης πλήρωσης θέσεων 
προϊσταμένων Διεύθυνσης, Υποδιεύθυνσης και Τμήμα¬ 
τος, συγκεκριμένων οργανικών μονάδων της Γ.Γ.Δ.Ε, των 
οποίων η εύρυθμη λειτουργία επιδρά καθοριστικά στην 
πορεία των εσόδων του Κρατικού Προϋπολογισμού, κα¬ 
θώς στη συμμόρφωση των φορολογουμένων. 

6. Το γεγονός ότι, από τις διατάξεις της παρούσας 
απόφασης, δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

1. Εξαιρείται από την εφαρμογή της αριθ. ΔΔΑΔ Γ 
1148109 ΕΞ2014/07.11.2014 (ΦΕΚ 3380/Β/16.12.2014) από- 

φάσης, ως προς τις διατάξεις των άρθρων 1, 2, 3 και 
4 αυτής, η πλήρωση όλων των θέσεων ευθύνης των 
παρακάτω οργανικών μονάδων της Γ.Γ.Δ.Ε, ως εξής: 

1. Όλες οι υπηρεσίες που υπάγονται απευθείας στο 
Γενικό Γραμματέα Δημοσίων Εσόδων, σύμφωνα με τις 
διατάξεις της περ. Ια του άρθρου 54 του Π.δ. 111/2014, 
όπως ισχύει. 

II. Οι Ειδικές Αποκεντρωμένες Υπηρεσίες της Γ ενικής 
Δ/νσης Φορολογικής Διοίκησης, σύμφωνα με τις διατά¬ 
ξεις της παρ. 2β του άρθρου 69 του Π.δ. 111/2014. 

III. Οι Ειδικές Δημόσιες Οικονομικές Υπηρεσίες (ΦΑΕ 
Αθηνών, ΦΑΕ Πειραιά, ΦΑΕ Θεσ/νίκης, Δ.Ο.Υ. Πλοίων και 
Δ.Ο.Υ Κατοίκων Εξωτερικού). 

IV. Οι οργανικές μονάδες της Γενικής Δ/νσης Ηλε¬ 
κτρονικής Διακυβέρνησης και Ανθρώπινου Δυναμικού. 

2. Η επιλογή των ως άνω Προϊσταμένων διενεργείται 
με απόφαση του Γ ενικού Γ ραμματέα Δημοσίων Εσόδων, 
ύστερα από πρόσκληση εκδήλωσης ενδιαφέροντος πλή¬ 
ρωσης θέσεων ευθύνης που εκδίδεται από το Γενικό 
Γραμματέα Δημοσίων Εσόδων μέσω της Διεύθυνσης 
Διαχείρισης Ανθρώπινου Δυναμικού της Γ.Γ.Δ.Ε. Οι θέ¬ 
σεις ευθύνης προκηρύσσονται σε περιπτώσεις όπως 
λήξη θητείας, διακοπή θητείας λόγω μη επίτευξης των 
τεθέντων ποσοτικών και ποιοτικών στόχων, μη ανανέω¬ 
σης θητείας, λόγω παραίτησης, αυτοδίκαιης αποχώρη¬ 
σης, μετάθεσης, προαγωγής ή απαλλαγής προϊσταμέ¬ 
νων από τα καθήκοντά τους καθώς και σύστασης νέας 
θέσης ευθύνης. 

3. Η πρόσκληση εκδήλωσης ενδιαφέροντος αναρτάται 
στην ιστοσελίδα του προγράμματος «ΔΙΑΥΓΕΙΑ», καθώς 
και στην ιστοσελίδα της Γ ενικής Γ ραμματείας Δημοσί¬ 
ων Εσόδων (νννννν.ρυόΙίοΓθνθηυθ.ρΓ). Με την πρόσκληση 
προσδιορίζονται οι κενές θέσεις προϊσταμένων και κα¬ 
θορίζονται οι όροι και οι προϋποθέσεις συμμετοχής στη 
διαδικασία επιλογής, σύμφωνα με το ισχύον θεσμικό 
πλαίσιο. Στην πρόσκληση εκδήλωσης ενδιαφέροντος 
αναγράφονται η οργανική μονάδα της προς πλήρω¬ 
ση θέσης, η καταληκτική ημερομηνία υποβολής της 
αιτήσεων, καθώς και η υποχρέωση του υποψηφίων να 
συνοδεύουν την αίτησή τους με βιογραφικό σημείωμα. 
Η αίτηση υποψηφιότητας υποβάλλεται εντός αποκλει¬ 
στικής προθεσμίας δέκα (10) εργασίμων ημερών από την 
ημέρα καταχώρισης της πρόσκλησης στον ιστότοπο της 
Γ ενικής Γ ραμματείας Δημοσίων Εσόδων. 


4. Αν δεν υποβληθούν αιτήσεις υποψηφιότητας, η προ¬ 
θεσμία της πρόσκλησης παρατείνεται έως και πέντε (5) 
εργάσιμες ημέρες και ανακοινώνεται στην ιστοσελίδα 
της Γ.Γ.Δ.Ε. Η αίτηση του υποψηφίου και το βιογραφι- 
κό σημείωμα, που επέχουν θέση υπεύθυνης δήλωσης, 
συμπληρώνονται και υποβάλλονται ηλεκτρονικά στη 
Διεύθυνση Διαχείρισης Ανθρωπίνου Δυναμικού. 

5. Η εν λόγω Διεύθυνση βεβαιώνει τα όσα υπευθύνως 
δηλώνει ο υποψήφιος με βάση το προσωπικό μητρώο 
του, που τηρείται στην υπηρεσία. Σε περίπτωση ανα- 
ντιστοιχίας των όσων υπευθύνως δηλώνει ο υποψήφιος 
στην αίτησή του ή στο βιογραφικό σημείωμα με όσα 
τηρούνται στο προσωπικό μητρώο του και στο αρχείο 
της Υπηρεσίας, ο υπάλληλος καλείται εγγράφως να 
επιβεβαιώσει εντός τακτού χρονικού διαστήματος τα 
πρόσθετα στοιχεία που υπευθύνως δηλώνει ότι κατέχει, 
προσκομίζοντας τα σχετικά δικαιολογητικά, διαφορε¬ 
τικά λαμβάνονται υπόψη όσα βεβαιώνει η Διεύθυνση 
Διαχείρισης Ανθρώπινου Δυναμικού. Η Διεύθυνση Δια¬ 
χείρισης Ανθρωπίνου Δυναμικού επεξεργάζεται τις αι¬ 
τήσεις και απορρίπτει τις μη επιλέξιμες ή ελλιπείς που 
δεν πληρούν τους όρους και τις προϋποθέσεις επιλογής, 
σύμφωνα με τα οριζόμενα στις διατάξεις του άρθρου 
84 του Ν. 3528/2007 (ΦΕΚ 26/Α'), όπως ισχύει. 

Αρθρο 2 

Η επιλογή και τοποθέτηση των ως άνω Προϊσταμέ¬ 
νων διενεργείται σύμφωνα με τις διατάξεις της υπο- 
παραγράφου Ε2 του άρθρου πρώτου του Ν. 4093/2012 
(ΦΕΚ 222/τ.Α"/12-11 -2012) όπως έχουν τροποποιηθεί και 
ισχύουν, λαμβάνοντας υπόψη κατά την αξιολόγηση των 
υποψηφιοτήτων τα τυπικά και ουσιαστικά προσόντων 
των υποψηφίων υπαλλήλων. 

Αρθρο 3 

Η εν λόγω απόφαση ισχύει για τις επιλογές προ¬ 
ϊσταμένων των ως άνω οργανικών μονάδων που θα 
πραγματοποιηθούν μέχρι 30.06.2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2016 

Ο Αναπληρωτής Γ ενικός Γ ραμματέας 
Δημοσίων Εσόδων 

ΙΩΑΝΝΗΣ ΜΠΑΚΑΣ 

